2018. gada 10. jūlijā Noteikumi Nr. 414

Rīgā (prot. Nr. 32 3. §)

**Grozījumi Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2016. gada 9. augusta noteikumos Nr. 534 "Darbības programmas "Izaugsme un nodarbinātība" 4.2.1. specifiskā atbalsta mērķa "Veicināt energoefektivitātes paaugstināšanu valsts un dzīvojamās ēkās" 4.2.1.2. pasākuma "Veicināt energoefektivitātes paaugstināšanu valsts ēkās" pirmās projektu iesniegumu atlases kārtas īstenošanas noteikumi" (Latvijas Vēstnesis, 2016, 164., 246. nr.; 2017, 130. nr.) šādus grozījumus:

1. Izteikt 9. punktu šādā redakcijā:

"9. Atlases kārtas īstenošanai plānotais kopējais publiskais finansējums ir 80 448 999 *euro*, tajā skaitā Eiropas Reģionālās attīstības fonda finansējums – 68 381 649 *euro* un valsts budžeta finansējums – 12 067 350 *euro*."

2. Papildināt noteikumus ar 9.1punktu šādā redakcijā:

"9.1 Pieejamais kopējais publiskais finansējums līdz 2018. gada 31. decembrim ir 76 693 686 *euro*, tajā skaitā Eiropas Reģionālās attīstības fonda finansējums – 65 189 633 *euro* un valsts budžeta finansējums – 11 504 053 *euro*. No 2019. gada 1. janvāra atbildīgā iestāde pēc Eiropas Komisijas lēmuma par snieguma ietvara izpildi var ierosināt palielināt pieejamo publisko finansējumu līdz šo noteikumu 9. punktā minētajam apmēram."

3. Aizstāt 10. punktā vārdus un skaitli "ēkā Brīvības bulvārī 36, Rīgā" ar vārdiem "ēkā, kurā izvietota tiešās valsts pārvaldes iestāde vai tiešās valsts pārvaldes iestādes padotības iestāde".

4. Izteikt 13.4. apakšpunktu šādā redakcijā:

"13.4. valsts kapitālsabiedrība, kura saskaņā ar normatīvajos aktos noteikto deleģējumu pārvalda un apsaimnieko valsts nekustamos īpašumus, – valsts akciju sabiedrība "Valsts nekustamie īpašumi", valsts akciju sabiedrība "Tiesu namu aģentūra", valsts sabiedrība ar ierobežotu atbildību "Šampētera nams" un valsts sabiedrība ar ierobežotu atbildību "Zemkopības ministrijas nekustamie īpašumi" – vai valsts kapitālsabiedrība, kura uz līguma pamata pārvalda un apsaimnieko valsts nekustamo īpašumu, – valsts akciju sabiedrība "Latvijas dzelzceļš"."

5. Aizstāt 13.1punkta ievaddaļā vārdus "padotības iestāde" ar vārdiem "padotības iestāde, vai atvasinātas publiskas personas aģentūra".

6. Aizstāt 15. punktā vārdus un skaitli "ēkā Brīvības bulvārī 36, Rīgā" ar vārdiem "ēkā, kurā izvietota tiešās valsts pārvaldes iestāde vai tiešās valsts pārvaldes iestādes padotības iestāde".

7. Papildināt II nodaļu ar 20.1punktu šādā redakcijā:

"20.1 Ja ēkas apkurē izmanto atjaunojamos energoresursus:

20.11. ogļskābās gāzes ekvivalenta aprēķinā piemēro ogļskābās gāzes ekvivalenta faktoru 0,264;

20.12. primārās enerģijas patēriņa aprēķinā piemēro konversijas koeficientu 1,0."

8. Papildināt noteikumus ar 30.3punktu šādā redakcijā:

"30.3 Ja projekta īstenošanas laikā rodas neattiecināmie izdevumi vai sadārdzinās projekta plānotās attiecināmās izmaksas un tādēļ projekta izmaksas neiekļaujas šo noteikumu 1. pielikumā minētajā ministrijai pieejamā finansējuma maksimālajā apmērā, finansējuma saņēmējs papildu izmaksas sedz no paša rīcībā esošajiem līdzekļiem."

9. Svītrot 33., 34. un 35. punktu.

10. Papildināt noteikumus ar 36.1punktu šādā redakcijā:

"36.1 Finansējuma saņēmējs var palielināt projekta attiecināmās izmaksas pēc projekta iesnieguma iesniegšanas sadarbības iestādē līdz projekta apstiprināšanai nosacījumu izpildes laikā, ja projekts apstiprināts ar nosacījumu, vai pēc vienošanās vai līguma slēgšanas ar sadarbības iestādi. Finansējuma saņēmējs sadarbības iestādē iesniedz ministrijas apliecinājumu par projekta attiecināmo izmaksu palielināšanu ministrijai piešķirtās kvotas ietvaros."

11. Svītrot 45. punktu.

12. Izteikt 1. pielikumu šādā redakcijā:

"1. pielikums

Ministru kabineta

2016. gada 9. augusta

noteikumiem Nr. 534

**Eiropas Reģionālās attīstības fonda un valsts budžeta   
finansējuma sadalījums**

|  |  |  |  |  |
| --- | --- | --- | --- | --- |
| Nr. p. k. | Iestāde | ERAF finansējums, EUR | Valsts budžeta finansējums, EUR | ERAF un valsts budžeta finansējums kopā, EUR |
| 1. | Aizsardzības ministrija | 1 598 451 | 282 080 | 1 880 531 |
| 2. | Ekonomikas ministrija | 2 416 987 | 426 527 | 2 843 514 |
| 3. | Finanšu ministrija | 369 180 | 65 149 | 434 329 |
| 4. | Iekšlietu ministrija | 7 995 321 | 1 410 939 | 9 406 260 |
| 5. | Izglītības un zinātnes ministrija | 28 573 328 | 5 042 352 | 33 615 680 |
| 6. | Kultūras ministrija | 4 689 985 | 827 644 | 5 517 629 |
| 7. | Labklājības ministrija | 4 878 446 | 860 902 | 5 739 348 |
| 8. | Satiksmes ministrija | 813 153 | 143 498 | 956 651 |
| 9. | Tieslietu ministrija | 1 949 494 | 344 028 | 2 293 522 |
| 10. | Veselības ministrija | 2 482 986 | 438 174 | 2 921 160 |
| 11. | Vides aizsardzības un reģionālās attīstības ministrija | 753 196 | 132 917 | 886 113 |
| 12. | Zemkopības ministrija | 5 982 676 | 1 055 766 | 7 038 442 |
| 13. | Valsts akciju sabiedrība "Valsts nekustamie īpašumi", iesniedzot projekta iesniegumus par ēku, kurā izvietota tiešās valsts pārvaldes iestāde vai tiešās valsts pārvaldes iestādes padotības iestāde | 2 686 431 | 474 076 | 3 160 507 |
| **Kopā** | | **65 189 634** | **11 504 052** | **76 693 686**" |

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens